नई दिल्ली: जम्मू कश्मीर के सुंजवान आर्मी कैंप पर हमले के दौरान आतंकवादियों से लड़ते हुए घायल हुए मेजर अभिजीत को होश आ गया है. न्यूज एजेंसी ANI के मुताबिक उधमपुर स्थित सेना के अस्पताल में भर्ती मेजर अभिजीत ने होश में आते ही पूछा, 'आतंकियों का क्या हुआ?' सुंजवान मिलिट्री कैंप पर हमले के दौरान मेजर अभिजीत इतनी बुरी तरह घायल हो गए थे. बेहोशी के चलते 3-4 दिन तक बाहरी दुनिया से बेखबर थे, लेकिन सर्जरी के बाद होश में आते ही ऐसा सवाल पूछा कि सभी अचंभित हैं. इस आतंकी हमले में 6 जवान शहीद हो गए, हमले को अंजाम देने वाले सभी आतंकियों को भी सेना के जवानों ने ढेर कर दिया, रक्षा मंत्री निर्मला सीतारमण का कहना है कि इस हमले का माकूल जवाब दिया जाएगा,